**Rubrika za vrednovanje seminarskog rada i prezentacije istoga**

|  |  |  |  |
| --- | --- | --- | --- |
|  | **U potpunosti (5 bodova)** | **Djelomično (3 boda)** | **U razvoju (1 bod)** |
| **SEMINARSKI RAD** |
|  **Tehnička izvedba** | U pisanju seminarskoga rada ispoštovane su sve upute o tehničkoj izvedbi (naslovnica, font, prored, broj stranica, slike).  | U pisanju seminarskoga rada većinom su ispoštovane upute o tehničkoj izvedbi (naslovnica, font, prored, broj stranica, slike). | U pisanju seminarskoga rada upute o tehničkoj izvedbi su minimalno ispoštovane (naslovnica, font, prored, broj stranica, slike). |
| **Sadržaj seminara**  | U pisanju seminara raspisani su svi traženi podnaslovi. | U pisanju seminara raspisani su gotovo svi traženi podnaslovi. | U pisanju seminara raspisan je mali broj traženih podnaslova. |
| **Tekst**  | Tekst je samostalno osmišljen. U skladu je s razvojnom dobi i vokabularom učenika. Poštovana su pravopisna pravila. | Tekst je većim dijelom samostalno osmišljen. Većinom je u skladu s razvojnom dobi i vokabularom učenika. Većinom u skladu s pravopisnim pravilima. | Tekst je manjim dijelom samostalno osmišljen. Većinom nije u skladu s razvojnom dobi i vokabularom učenika. Donekle u skladu s pravopisnim pravilima. |
| **Zaključak** | Zaključak je samostalno osmišljen i donesen na temelju točne interpretacije korištenih izvora.  | Zaključak je djelomično samostalno osmišljen i donekle donešen na temelju točne interpretacije korištenih izvora.  | Zaključak nije povezan s rezultatima seminarskoga rada.  |
| **Izvori znanja**(literatura)  | Korištena su tri ili više izvora znanja. Precizno su navedeni svi korišteni izvori u skladu s danim uputama.  | Korištena su dva izvora znanja. Izvori znanja donekle navedeni u skladu s danim uputama.  | Korišten je jedan ili nijedan izvor znanja. Izvori su nepravilno navedeni (ne poštuju zadane upute). |
| **PREZENTACIJA/IZLAGANJE** |
| **Organizacija prezentacije** | Informacije i ideje prezentirane su na zanimljiv način i logičkim slijedom koji je lako pratiti.  | Informacije i ideje prezentirane su logičkim slijedom. Nedostaju jedno/dva podnaslova iz pisane inačice.  | Izlaganje je teško pratiti jer govornik skače s teme na temu.  |
| **Govor i izlaganje** | Govornik govori sasvim jasno i glasno uz točan i precizan izgovor. Izlaganje je potpuno samostalno. | Govornik govori jasno i dovoljno glasno te većinu riječi izgovara točno. Izlaganje je povremeno popraćeno gledanjem u kartice/prezentaciju. | Govornik govori tiho i ne sasvim jasno i pogrešno izgovara neke riječi. Izlaganje je isprekidano kratkim pauzama u kojima učenik traži/čita tekst.  |
| **Vrijeme** | Govornik se drži zadanog vremena.  | Govornik govori malo kraće ili duže od zadanog vremena.  | Govornik ne govori dovoljno dugo ili govori predugo u odnosu na zadano vrijeme.  |
| NAPOMENA – Ako sastavnica nije ostvarena niti na najnižoj očekivanoj razini ili ne postoji, za nju se u slučaju vrednovanja naučenoga dodjeljuje 0 bodova. |